✨🎊เมืองคิตะคิวชูเปิดไฟบนอาคารศาลากลางเป็นคำว่า 祝492 (ยินดีด้วย 492) เพื่อฉลองที่จำนวนประชากรเมืองเพิ่มขึ้นเป็นครั้งแรกในรอบ 60 ปี
.
จำนวนประชากรที่ลดลงเรื่อย ๆ ในเมืองต่าง ๆ ของประเทศญี่ปุ่น ซึ่งเกิดจากอัตราการเกิดที่ลดลง และการหลั่งไหลเข้าไปอยู่อาศัยในเขตเมืองใหญ่ที่เพิ่มขึ้นเรื่อย ๆ นั้น ทำให้หลายเมืองจำเป็นต้องเร่งพัฒนายุทธศาสตร์ต่าง ๆ เพื่อให้จำนวนประชากรในเมืองของตนเพิ่มสูงขึ้น
.
หลังจากที่ใช้ความพยายามอย่างยาวนาน ในที่สุด เมืองคิตะคิวชูก็มีประชากรเพิ่มสูงขึ้นถึง 492 คน ซึ่งถือเป็นครั้งแรกในรอบ 60 ปีที่เมืองมีประชากรย้ายเข้ามากกว่าย้ายออก
.
ทางเมืองจึงได้ทำการเปิดไฟอาคารหลักของศาลากลางเมื่อคืนวันที่ 7 มกราคมที่ผ่านมา โดยด้านหนึ่งของอาคารเป็นคำว่า "祝" ที่แปลได้ว่า เฉลิมฉลอง แสดงความยินดี และอีกด้านหนึ่งเป็นตัวเลข "492" ซึ่งก็คือจำนวนประชากรที่เพิ่มขึ้น
.
โดยเหตุผลหลัก ๆ ที่ทำให้ประชากรย้ายเข้าเมืองมากขึ้นมาจาก 3 เหตุผลคือ
1) การสร้างภาพให้เห็นศักยภาพของเมือง และความก้าวหน้าในโครงการร่วมระหว่างภาครัฐและเอกชน
2) จำนวนผู้ย้ายออกลดลง โดยสัดส่วนของผู้อยู่อาศัยที่ "ต้องการอยู่อาศัยที่นี่ต่อไป" พุ่งสูงสุดเป็นประวัติการณ์ถึง 84.1%
3) มีธุรกิจที่น่าสนใจที่ทำให้มีการลงทุนมหาศาลเป็นประวัติการณ์ รวมทั้งอัตราของบริษัทสตาร์ทอัพยังสูงที่สุดในญี่ปุ่นอีกด้วย
.
พอได้เห็นข่าวนี้แล้ว หลายคนอาจจะมองว่าเป็นเรื่องไกลตัว แต่ดาโกะมองว่าประเทศไทยเองก็เป็นอีกประเทศที่ก้าวเข้าสู่สังคมผู้สูงอายุอย่างสมบูรณ์แล้ว และจำนวนประชากรที่ย้ายจากเมืองเล็กหรือชนบทเข้าสู่เมืองใหญ่ก็ยังคงเป็นอีกประเด็นที่น่าจับตามอง การพัฒนายุทธศาสตร์ต่าง ๆ เพื่อรองรับผลกระทบจากสิ่งเหล่านี้จึงเป็นสิ่งที่น่าศึกษามาก ๆ จึงนำข่าวที่น่ายินดีนี้มาแบ่งปันเพื่อน ๆ กันต่อล่ะ
.
อ้างอิง: